**Pranešimo apie prižiūrimos grupės ketinimą neįtraukti BPM nedalyvaujančiose šalyse įsteigtų patronuojamųjų įmonių turto ir (arba) rizikos pozicijos sumų forma**

Vadovaujantis Europos Centrinio Banko sprendimo (ES) 2019/2158 (ECB/2019/38)[[1]](#footnote-1) 4 straipsniu, mokesčio subjektai, ketinantys neįtraukti patronuojamųjų įmonių, įsteigtų nedalyvaujančiose valstybėse narėse ir trečiosiose šalyse, turto ir (arba) rizikos pozicijų sumų, turi apie savo sprendimą pranešti ECB ne vėliau kaip iki mokestinio laikotarpio, už kurį skaičiuojamas mokestis, rugsėjo 30 d. Šiuo tikslu kuriama informavimo internetu sistema. Mokesčio subjektai bus informuoti, kada jau bus galima ja naudotis.

Kol tokios galimybės nėra, mokesčio subjektai, norintys informuoti apie savo ketinimą neįtraukti BPM nedalyvaujančiose šalyse įsteigtų patronuojamųjų įmonių turto ir (arba) rizikos pozicijos sumų, gali parsisiųsti pranešimo formą ir ją užpildę nusiųsti adresu SSM-fee-enquiries@ecb.europa.eu.

Pranešimus ECB turėtų gauti iki mokestinio laikotarpio rugsėjo 30 d., kad ECB ir nacionalinės kompetentingos institucijos žinotų, ar prižiūrimos grupės teiks mokestinių veiksnių duomenis atskiru duomenų surinkimo būdu, aprašytu Sprendimo (ES) 2019/2158 (ECB/2019/38) 3 straipsnio 2 ir 3 dalyse.

Negavęs tokio pranešimo, ECB laikys, kad mokesčio subjektas neketina neįtraukti BPM nedalyvaujančiose šalyse įsteigtų patronuojamųjų įmonių dalies į mokestinius veiksnius, ir priežiūros mokesčiui apskaičiuoti naudos finansinės atskaitomybės (FINREP) ir bendrosios atskaitomybės (COREP) ataskaitų duomenis. Mokesčio subjektai taip pat turi galimybę neįtraukti BPM nedalyvaujančiose šalyse įsteigtų patronuojamųjų įmonių dalies tik į vieną iš dviejų mokestinių veiksnių. Pavyzdžiui, mokesčio subjektas gali nuspręsti neįtraukti tik bendros rizikos pozicijos. Tokiu atveju ECB tikėsis bendros rizikos pozicijos mokestinio veiksnio duomenis gauti atskiru duomenų surinkimo būdu, o viso turto mokestinį veiksnį nustatys pagal turimus FINREP duomenis, vadovaudamasis Sprendimo (ES) 2019/2158 (ECB/2019/38) 3 straipsnio 1 dalies b punktu.

**Pranešimo apie ketinimą neįtraukti BPM nedalyvaujančiose šalyse įsteigtų patronuojamųjų įmonių turto ir (arba) rizikos pozicijos sumų forma**

[Mokesčio subjekto pavadinimas]

[Kontaktinis asmuo]

[Padalinys]

[Adresas ir el. pašto adresas]

**Pranešimas apie ketinimą neįtraukti BPM nedalyvaujančiose šalyse įsteigtų patronuojamųjų įmonių turto ir (arba) rizikos pozicijos sumų ECB priežiūros mokesčiui už MMMM apskaičiuoti**

|  |  |
| --- | --- |
| Mokesčio subjekto pavadinimas: | [Pavadinimas] |
| Mokesčio subjekto juridinio asmens identifikatorius (LEI): | [XXXXXXXXXXXXXXXXXXXX] |
| Prižiūrimos grupės pavadinimas: | [Pavadinimas][[2]](#footnote-2) |
| Prižiūrimos grupės juridinio asmens identifikatorius (LEI)[[3]](#footnote-3): | [XXXXXXXXXXXXXXXXXXXX][[4]](#footnote-4) |
| Neįtraukti BPM nedalyvaujančiose šalyse įsteigtų patronuojamųjų įmonių dalies į: | [Pasirinkite vieną arba abu variantus, kaip tinkama][ ]  Bendros rizikos pozicijos mokestinį veiksnį [ ]  Viso turto mokestinį veiksnį |
| Pateikimo ECB data: | [metai mėnuo diena] |

1. 2019 m. gruodžio 5 d. Europos Centrinio Banko sprendimas (ES) 2019/2158 dėl mokestinių veiksnių, kurie naudojami metiniams priežiūros mokesčiams apskaičiuoti, duomenų nustatymo bei rinkimo metodikos ir procedūrų (ECB/2019/38) (OL L 327, 2019 12 17, p. 99). [↑](#footnote-ref-1)
2. Tai aukščiausio konsolidavimo lygio prižiūrimoje grupėje mokestį mokančios kredito įstaigos pavadinimas ir LEI.

 Jeigu paskirtas mokesčio subjektas yra aukščiausio konsolidavimo lygio prižiūrimoje grupėje mokestį mokanti kredito įstaiga, 3 ir 4 eilutėse nurodyti pavadinimas ir LEI turi būti tie patys, kaip nurodytieji 1 ir 2 eilutėse. [↑](#footnote-ref-2)
3. Jeigu LEI nėra, prašom nurodyti priežiūrinėms ataskaitoms naudojamą kodą. [↑](#footnote-ref-3)
4. Žr. 2 išnašą. [↑](#footnote-ref-4)